मुहम्मद सलीम कासमी

मुहम्मद सलीम कासमी सिद्दीकी (8 जनवरी 1926-14 अप्रैल 2018) एक भारत मुस्लिम विद्वान थे उन्होंने भारत के देवबंद में दारुल उलूम वक्फ की सह-स्थापना की और इसके पहले रेक्टर के रूप में काम किया। वे दारुल उलूम देवबंद के पूर्व छात्र रहे। उन्हें चौथा शाह वलीउल्लाह पुरस्कार मिला और मिस्र के काहिरा में अल-अज़हर विश्वविद्यालय से उन्हें मार्क ऑफ डिस्टिंक्शन से सम्मानित किया गया।

 जन्म और शिक्षा 
मुहम्मद सलीम क़ासमी का जन्म 8 जनवरी 1926 को भारत के देवबंद में नानाउता के एक सिद्दीकी परिवार में हुआ।"Obituary: Maulana Muhammad Salim Qasmi, an ocean of knowledge". TwoCircles.net. 28 April 2018. Retrieved 2 June 2019. वह मुहम्मद तैयब कासमी के सबसे बड़े पुत्र थे। उन्होंने 1948 में दारुल उलूम देवबंद से स्नातक की उपाधि हासिल की, जहाँ उनके शिक्षकों में हुसैन अहमद मदनी, इज़ाज़ अली अमरोही, इब्राहिम बलावी और फखरूल हसन मोरादाबादी शामिल रहे। उन्होंने अशरफ अली थानवी के साथ एक अरबी व्याकरण की एक पुस्तक एवं मिज़ान का अध्ययन किया।

 करियर 
क़ासमी को 1949 में दारुल उलूम देवबंद में एक अध्यापक के रूप में नियुक्त किया गया था। 1982 में, अंजार शाह कश्मीरी के साथ, उन्होंने दारुल उलूम वक्फ की सह-स्थापना की और उन्हें इसका मुख्य रेक्टर के रूप में नियुक्त किया गया।

कासमी ने ऑल इंडिया मुस्लिम पर्सनल लॉ बोर्ड के उपाध्यक्ष और ऑल इंडिया मुस्लिम मजलिस-ए-मुशावरत के अध्यक्ष का भार संभाला। वे अलीगढ़ मुस्लिम विश्वविद्यालय के न्यायालय के सदस्य, दारुल उलूम नदवातुल उलमा के सलाहकार बोर्ड और प्रबंध समिति के सदस्य और मजाहिर उलूम के सलाहकार बोर्ड के सदस्य थे। वह अल-अज़हर विश्वविद्यालय की फ़िक परिषद के स्थायी सदस्य रहे।"Obituary: Maulana Muhammad Salim Qasmi, an ocean of knowledge". TwoCircles.net. 28 April 2018. Retrieved 2 June 2019. उन्होंने कुल हिंद रबता मसाजिद और इस्लामिक फिकह अकादमी, भारत सहित कई संस्थानों को संरक्षण दिया।

 साहित्यिक कृतियाँ 
उन्होंने अपनी लेखन यात्रा दवातुल हक के साथ प्रारंभ की। उनके कार्यों में शामिल हैंः 

 मबादी अल तरबियात अल इस्लामी (अरबी) 
 जायज़ा तरजामा कुरान करीम
 ताजदार ए अरज़े हरम का पैग़ाम 
 मर्दान-ए-ग़ाज़ी 
 एक अज़ीम तारीखी खिदमत
 सफर नामा बर्मा
 खुतबात ए खातीबुल इस्लाम (उनके भाषणों का संग्रह) 5 खंडों में प्रकाशित हुआ है।

 पुरस्कार और मान्यता 
कासमी को भारतीय उपमहाद्वीप के एक प्रतिष्ठित विद्वान होने के लिए मिस्र की सरकार द्वारा निशान-ए-इम्तियाज़ (विशिष्टता का चिह्न) से सम्मानित किया गया।"Obituary: Maulana Muhammad Salim Qasmi, an ocean of knowledge". TwoCircles.net. 28 April 2018. Retrieved 2 June 2019. उन्हें 2014 में चौथे शाह वलीउल्लाह पुरस्कार और इमाम मुहम्मद क़ासिम नानौतावी पुरस्कार से भी सम्मानित किया गया था।

 निधन और विरासत 
मुहम्मद सलीम कासमी का शनिवार 14 अप्रैल 2018 को 92 साल की उम्र में देवबंद में देहांत हुआ ।"Deoband rector Maulana Salim Qasmi no more". RisingKashmir.com. Archived from the original on 24 July 2019. Retrieved 2 June 2019. हुज्जातुल इस्लाम अकादमी ने अगस्त 2018 में कासमी के जीवन और उपलब्धियों पर 3 दिवसीय अंतर्राष्ट्रीय संगोष्ठी आयोजित की।M. Burhanuddin Qasmi. MAULANA MOHAMMAD SALIM QASMI AND HIS CONTRIBUTION THROUGH ALL INDIA MUSLIM PERSONAL LAW BOARD (AIMPLB). Retrieved 2 June 2019. उनके बेटे मुहम्मद सूफियान कासमी 3 सितंबर 2014 से दारुल उलूम वक्फ, देवबंद के रेक्टर रहे हैं। जमीयतुल कासिम दारुल उलूम अल-इस्लामिया ने कासमी के जीवन और कार्यों पर जामिया मिलिया इस्लामिया के इस्लामी अध्ययन विभाग के सहयोग से एक दिवसीय संगोष्ठी का आयोजन किया। सेमिनार जामिया मिलिया इस्लामिया के अंसारी सभागार में आयोजित किया गया और उस में अख्तरुल वसी ने हिस्सा लिया था।
श्रेणी:देवबंदी लोग
श्रेणी:२०१८ में निधन
श्रेणी:1926 में जन्मे लोग